شەفەق نیوز/ سەرچەوەیگ ئەمنی وەرپرس، ئمڕوو شەممە، خەوەردا
لە لاوردن وەڕێۆبەر پۆلیس فریاکەفتن بەغداد لە پۆستەگەی و هەواڵەکردنی ئەرا فەرماندەیی
وەزارەت ناوخۆ.
سەرچەوەگە ئەرا ئاژانس شەفەق نیوز وت: فەرمانیگ وەلاوردن
لیوا عەبدولکەریم ئیسماعیل لە پۆستەگەی جوور فەرماندەی پۆلیس فریاکەفتن بەغداد دەرچگ.
سەرچەوەگە دیاری کرد ک فەرمانەگە لە پشت پارچە ڤیدیۆییگ بڵاو
فراوانیگ کریا هات، ک نشان دەێد ژنیگ پەیوەندی وە فەرماندەی پایەبەرزیگ کەێد ئەویش
فەرمان تەواوکردن خاڵە ئەمنیەکان لەیەکیگ لە ناوچەیل بەغداد لەنوای ماشین ژنەگە دەێد
و کابرایگ تر وەگەردی دیارە ئەندامیگ ئەمنیە، و دووپات لە دەنگەگە کریا و دەرکەفت ک
دەنک فەرماندەی پۆلیس فریاکەفتنە.
